
Naslov: Rekorden odziv na Luksuz festivalu poceni filma
Napoved za voditelja:

Luksuz produkcija krškega DZMP (Društvu zaveznikov mehkega pristanka) je letos že 12. organiziralo  Luksuz festival poceni filma, ki je potekal ta konec tedna v Mladinskem centru Krško. Organizatorji se že vsa ta leta trudijo prikazati kratkometražno in nizkoproračunsko produkcijo domačih in tujih avtorskih, alternativnih, aktivističnih filmov in videov, predvsem mlajših avtorjev starih do 30 let, ki nastajajo v različnih okoljih - v "garažnih" produkcijah, klubih, v okvirih nekomercialne, avtorske neinstitucionalne produkcije in predstavljajo alternativno kulturno medijsko podobo.

T- Iz Krškega GORAN ROVAN /

X- Snemalec Tomaž Pavkovič /

X- Montažer Jože Hartman /

V Društvu zaveznikov mehkega pristanka, ki je organizator Luksuz festivala poceni filma, so bili nad letošnjim odzivom nadvse presenečeni, saj so prejeli kar 1720 filmov iz vsega sveta.
T- TOM GOMIZELJ /
X- vodja Luksuz festivala poceni filma /

»V bistvu je uporaba teh novih tehnologij za pošiljanje filmov. Ponavadi smo bili omejeni, smo je prejel tam 100, 150 filmov, letos je pa 1700 in iz tolkih držav, kar je v bistvu prednost in hkrati dodatno delo za nas.«
Selektorji so vse te filme pogledali in med njimi izbrali 57 kratkih filmov avtorjev iz 22 držav.
T- SASHA IHNATOVICH /
X- selektorica Luksuz festivala poceni filma /

Izjava v angleščini, potreben prevod in RP!
Tudi ocenjevalna komisija ni imela lahkega dela.
T- BOJANA BREGAR /
X- predsednica ocenjevalne komisije Luksuz festivala /

»Gre seveda za neodvisne filme, tako da pač nismo tako strogi zdej glede formalnosti, pač forme pa kvalitete na tej ravni, ampak bolj v tem, da pač povejo neki pomembnega. Gre se bolj za sporočilo, no.«
Med nagrajenci v štirih kategorijah je bil tudi dokumentarni film Mladi Menendes.
T- PETER BIZJAK /
X- avtor nagrajenega dokumentarnega filma /

»To je dokumentarec o slovenskem avantgardnem umetniku Diegu Menendesu. V bistvu film pol nekak tud sprašuje samo naravo dokumentarca oziroma nasploh portreta, kaj pomeni to, da pustiš, da te nekdo posname.«
Organizatorji Luksuz festivala poceni filma so seveda zadovoljni, da so v vseh 12 letih številnim mladim omogočili, da predstavijo svojo video produkcijo in jih tudi spodbudijo, da se z njo sploh ukvarjajo.

